จงสรุปเกี่ยวกับ แนวทางการสอบข้าราชการอัยการ ให้หน่อย
เนื่องจากมีหลายคนถามในทำนอง ไม่มีเส้นทำให้ไม่มีชื่อที่จะเข้าไปสอบข้อเขียนการสอบบรรจุเป็นข้าราชการอัยการนั้น ใจจริงก็ไม่อยากตอบ แต่คำถามลักษณะนี้เหมือนสำนักงานอัยการสูงสุดไม่เป็นธรรม ดังนั้น ในฐานะที่เป็นพนักงานอัยการที่เคยเข้าเป็นคณะกรรมการในการตรวจคุณสมบัติของผู้สมัครเข้าสอบเป็นพนักงานอัยการในตำแหน่งอัยการผู้ช่วย ขอชี้แจงเป็นความเห็นส่วนตัว ไม่ได้ทำในนามสำนักงานอัยการสูงสุด...และไม่ผูกมัดสำนักงานอัยการสูงสุด ดังนี้ ๑. การตรวจร่างกาย ตรวจทั้งร่างกายและจิตใจโดยแพทย์ซึ่งไม่มีสาเหตุโกรธเคืองกับผู้สมัครมาก่อน จึงน่าเชื่อตามที่แพทย์ให้ความเห็นมา หากการตรวจพบว่าเป็นโรคต้องห้ามตามที่กฏหมายระบุห้ามไว้ หรือผลการตรวจเลือดหรือปัสสาวะ ตรวจพบสารเสพติดในปัสสาวะหรือแพทย์ยืนยันว่ามีสภาพจิตผิดปกติ หรือไม่สามารถควบคุมอารมณ์ได้เวลาโกรธ หรือสภาพร่างกายมีการสักด้วยหมึกเห็นชัดเจนเต็มตัวไปหมด เจอกรณีแบบนี้แล้วคุณว่าอย่างไร หากคิดว่าการที่ไม่มีชื่อเพื่อไปสอบข้อเขียนเป็นไปโดยไม่เป็นธรรม ผมแนะนำ ให้ยื่นคำร้องเพื่อขอทราบเหตุผลได้ ผมว่าสำนักงานอัยการสูงสุดโปร่งใสที่จะให้คำตอบเรื่องนี้ได้ ๒. แม้แต่การสอบก็ไม่ให้คุณเขียนเลขประจำตัวสอบตามที่คุณสมัครแต่อย่างไร ต้องมีการไปจับหมายเลขประจำตัวอีกทีซึ่งแม้แต่กรรมการคุมสอบ ผู้ตรวจข้อสอบก็ไม่ทราบว่าสมุดคำตอบนี้เป็นของใคร เพราะมีระเบียบการสอบห้ามเขียนชื่อ หรือลายเซ็นชื่อ หรือทำเครื่องหมายอย่างหนึ่งอย่างใดเพื่อให้รู้ว่าเป็นใคร แม้แต่เขียนผิดก็ห้ามเซ็นชื่อกำกับ หากฝ่าฝืนอาจถูกห้ามไม่ให้สอบต่อไปหรือไม่ให้สอบเฉพาะวันนั้น หรือปรับตก หรือไม่ได้รับการตรวจข้อสอบ ๓. การเขียนเลขประจำตัวสอบให้เขียนไว้บนส่วนต่อบนปกสมุดคำตอบ โดยห้ามเขียนเลขประจำตัวสอบไว้ในสมุดคำตอบเด็ดขาด ทั้งห้ามฉีกกระดาษออกจากสมุดคำตอบ ผู้ที่ทุจริตในการสอบจะถูกปรับเป็นผู้ตกข้อเขียนและขาดคุณสมบัติและมีลักษณะต้องห้ามที่จะเข้ารับราชการเป็นข้าราชการอัยการในครั้งต่อไป ๔. แม้แต่การตรวจข้อสอบ ไม่ได้ตรวจข้อสอบคนเดียว แต่จะมีการตรวจข้อสอบในข้อเดียวกันนั้นอย่างน้อยสองคนแล้วเอาคะแนนที่ได้ในผู้ตรวจแต่ละคนนำมาหาค่าเฉลี่ย แต่หากปรากฏว่าผู้ตรวจหลายคนให้คะแนนแตกต่างกันมากตั้งแต่ ๔ คะแนนขึ้นไป เช่นมีผู้ตรวจข้อสอบ ๒ คน คนหนึ่งให้ ๒ คะแนน อีกคนให้ ๖ คะแนนดังนี้ ต้องให้ประธานอนุกรรมการการสอบคัดเลือกฯ เป็นผู้ตรวจข้อสอบอีกที การให้คะแนนของประธานถือเป็นที่สุด ๕. ก่อนที่จะมีการประกาศรายชื่อผู้มีสิทธิเข้าสอบข้อเขียน จะมีการมีหนังสือไปสอบถาม นายจ้างหรือผู้บังคับบัญชาที่คุณทำงานอยู่หรือเคยทำงานด้วย มีหนังสือสอบถามบุคคลที่ใกล้ชิดสนิทสนม บุคคลที่ติดต่อเสมอมา หรือญาติ หรือคนที่เขารับรองคุณในใบสมัคร เพื่อดูนิสัยใจคอ การทำงานและอื่นๆอีก บางคนใส่ชื่อเพื่อนมามากมาย แต่ตอนมีหนังสือไปสอบถามเพือนคุณหรือนายจ้างคุณมีหนังสือตอบมาบางครั้งเป็นผลร้าย คณะกรรมการก็จะมีโทรศัพท์ไปสอบถามเมื่อได้ข้อมูลหรือเอกสารเพิ่มเติมมาแล้วจึงนำเข้าที่ประชุมว่า กรณีนี้ควรจะให้มีสิทธิเข้าสอบข้อเขียนหรือไม่อย่างไร บางคนคิดว่าตนไม่มีสิทธิสอบเพราะการตรวจร่างกายไม่ผ่าน แต่ความจริงไม่ใช่ ที่ไม่มีสิทธิสอบเพราะผู้บังคับบัญชาเก่าส่งหนังสือที่เคยลงโทษรุนแรงหรือไล่ออก หรือปกปิดข้อความจริงบางอย่างหรือเพื่อนบางคนให้ความเห็นในตัวคุณไปในทางลบก็มี ตัวเลขในบัตรประชาชน ๑๓ หลักสามารถตรวจสอบอะไรได้เยอะ สำนักงานตำรวจแห่งชาติได้รวบรวมรายชื่อผู้เคยถูกจับกุมและต้องคำพิพากษาไว้ สามารถตรวจสอบได้ ดังนั้น อย่าเพิ่งไปคิดว่า ที่เราไม่มีชื่อเข้าสอบข้อเขียนเพราะผลการตรวจทางแพทย์ไม่ผ่าน อาจจะใช่หรืออาจเกิดจากเหตุอื่นก็ได้ ผมว่า หากคิดว่าตนไม่มีสิทธิเข้าสอบข้อเขียน โดยคุณมั่นใจว่าคุณสมบัติคุณไม่ขาดตกบกพร่อง ผมแนะนำให้ยื่นคำร้องขอทราบเหตุผลได้ ผมว่าสำนักงานอัยการสูงสุดโปร่งใสในการสอบครับ
เนื่องจากมีคำถามเกี่ยวกับ ไม่มีเส้นทำให้ไม่มีชื่อที่จะเข้าไปสอบข้อเขียนการสอบบรรจุเป็นข้าราชการอัยการนั้น ดังนั้นจึงขออธิบายเกณฑ์ในการสอบเข้าบรรจุเป็นข้าราชการอัยการ มีดังนี้
1. การตรวจร่างกาย หากการตรวจพบว่าเป็นโรคต้องห้ามตามที่กฏหมายระบุห้ามไว้ หรือผลการตรวจเลือดหรือปัสสาวะ ตรวจพบสารเสพติดในปัสสาวะหรือแพทย์ยืนยันว่ามีสภาพจิตผิดปกติ หรือไม่สามารถควบคุมอารมณ์ได้เวลาโกรธ หรือสภาพร่างกายมีการสักด้วยหมึกเห็นชัดเจนเต็มตัวไปหมด ไม่สามารถมีสิทธิ์สอบข้อเขียน แต่ถ้าไม่มีชื่อแล้วสงสัย สามารถยื่นคำร้องเพื่อขอทราบเหตุผลได้ 
2. การสอบไม่ให้เขียนเลขประจำตัวผู้สอบตามที่สมัคร ต้องมีการไปจับหมายเลขประจำตัวอีกที กรรมการคุมสอบและผู้ตรวจข้อสอบก็ไม่ทราบว่าสมุดคำตอบนี้เป็นของใคร แม้แต่เขียนผิดก็ห้ามเซ็นชื่อกำกับ หากฝ่าฝืนอาจถูกห้ามไม่ให้สอบต่อไปหรือไม่ให้สอบเฉพาะวันนั้น หรือปรับตก หรือไม่ได้รับการตรวจข้อสอบ
3. ห้ามเขียนเลขประจำตัวสอบไว้ในสมุดคำตอบเด็ดขาด ทั้งห้ามฉีกกระดาษออกจากสมุดคำตอบ ผู้ที่ทุจริตในการสอบจะถูกปรับเป็นผู้ตกข้อเขียนและขาดคุณสมบัติและมีลักษณะต้องห้ามที่จะเข้ารับราชการเป็นข้าราชการอัยการในครั้งต่อไป 
4. การตรวจข้อสอบ ไม่ได้ตรวจข้อสอบคนเดียว แต่จะมีการตรวจข้อสอบในข้อเดียวกันนั้นอย่างน้อยสองคนแล้วเอาคะแนนที่ได้ในผู้ตรวจแต่ละคนนำมาหาค่าเฉลี่ย แต่หากปรากฏว่าผู้ตรวจหลายคนให้คะแนนแตกต่างกันมากตั้งแต่ ๔ คะแนนขึ้นไป ต้องให้ประธานอนุกรรมการการสอบคัดเลือกฯ เป็นผู้ตรวจข้อสอบอีกที การให้คะแนนของประธานถือเป็นที่สุด
5. ก่อนที่จะมีการประกาศรายชื่อผู้มีสิทธิเข้าสอบข้อเขียน จะมีการมีหนังสือไปสอบถาม นายจ้างหรือผู้บังคับบัญชาที่คุณทำงานอยู่หรือเคยทำงานด้วย มีหนังสือสอบถามบุคคลที่ใกล้ชิดสนิทสนม บุคคลที่ติดต่อเสมอมา หรือญาติ หรือคนที่เขารับรองคุณในใบสมัคร เพื่อดูนิสัยใจคอ การทำงานและอื่นๆอีก 
ดังนั้น หากคิดว่าตนไม่มีสิทธิเข้าสอบข้อเขียน โดยมั่นใจว่าคุณสมบัติคุณไม่ขาดตกบกพร่อง แนะนำให้ยื่นคำร้องขอทราบเหตุผลได้ เพราะสำนักงานอัยการสูงสุดโปร่งใสในการสอบ
ข่าวสารทั่วไป สถิติต่างๆ,ความรู้พื้นฐานกฏหมาย,กฎหมายอาญาความผิดเกี่ยวกับการปกครอง(ความผิดต่อเจ้าพนักงาน-ตำแหน่งราชการ)